Menéndez Pidal lo consideró como un toponimo mozarabe con perduga de -o final y con la mesma etimolochía que lo toponimo burgalés Barbadillo. Manimenos se pareix a lo toponimo meyo-ribagorzano Belveder que vien de lo latín BELLU VIDERE u de l'aragonés antigo Bel Veder, "buena anvista". En la evolución dende Belveder ta Bervedel i ha habiu metatesi de -r- y -l-. En los termins municipals de Noviellas y Mallén se troba microtoponimos con la parola Bervedel, que seguntes Juan Antonio Frago Gracia no se pueden considerar mozarabes y s'explican por lo latín BELLU VIDERE.